Kariteak

[thumb|250px|*Hiru Graziak*, K.a. V. mendea, Akropoliaren Museoa, [Atenas]]

Greziar mitologian, **Kariteak** (antzinako grekoa: Χάριτες, *Khárites*), edo erromatar mitologian **Graziak** (latina: *Gratiae*) xarmaren, edertasunaren, naturaren, giza sormenaren eta ugalkortasunaren jainkosak dira.

## Ezaugarriak 
Hiru dira, iturri gehienen arabera: Eufrosine, Talia eta Aglea (edo Aglaia). Hesiodoren arabera, Zeusen eta Eurinome ozeanidearen alabak dira. Beste tradizio batzuen arabera, berriz, Heraren, Dionisoren, edo Heliosen alabak ziren. Homeroren arabera, Iliadan, Dionisoren eta Heraren alaba Pasitea Kariteetako bat zen. Espartarrentzat, hirugarrena Kleta zen, eta ez Talia.

Erromatar mitologian eta latindar mitologian, Kariteei Graziak izena eman zitzaien, eta haien izenak *Castitas*, *Pulcritude* eta *Voluptas* ziren, hau da, birjina, emaztea eta maitalea. Olinpoko jainkoen konpainiarik arruntenetako bat ziren, harreman estua zuten musekin eta Apolo, Afrodita, Atenea, Eros edo Dionisorekin agertu ohi ziren. Atsegintasunaren, jatortasunaren eta fintasunaren ikurrak ziren, eta maitasunarekin, edertasunarekin eta sexualitate eta ugalkortasunarekin lotzen ziren, bizitza sortzeko indarrak ziren neurrian.

Plazera osagai nagusi zuten ekitaldi guztien buru ziren, adibidez bazkari eta otordu onak edo dantza ikuskizunak. Jainkoei zein hilkorrei alaitasuna emateko gai ziren, elokuentzia eta jakinduria ere bai. Horregatik esaten zen hiru Grazia edo Karite horietako batek bedeinkatzen zituen hilkorrak hizlari, filosofo, artista eta abar handi bihurtuko zirela. Hain ziren dibertigarriak, jainkoek eta gizakiek asko estimatzen zituztela beti. Gazteak eta oso ederrak, denbora gehiena dantzan eta dibertitzen ematen zuten. Tunika batekin jantzita joaten ziren, beste irudikapen askotan ere erabat biluzik agertzen ziren arren. Hiru Kariteak beti elkarrekin agertzen dira, inoiz ez bakarka.

## Irudiak 

Fitxategi:Le Tre Grazie.png|Rafael (1504).
Fitxategi:C. Van Loo - Les Trois Grâces.jpg|C. van Loo (1763).
Fitxategi:Siena.Duomo.Piccolomini06.jpg|Sienako Piccolomini liburutegia
Fitxategi:The Three Graces, by Peter Paul Rubens, from Prado in Google Earth.jpg|Rubens (1637).
Fitxategi:The Three Graces by Antonio Canova2.JPG|Antonio Cánova
Fitxategi:Émile-René Ménard - The Three Graces, 1923.jpg|Émile-René Ménard (1923)
Fitxategi:Attributed to Jean-Baptiste Regnault - The Three Graces.jpg|Jean-Baptiste Regnault
Fitxategi:Three Graces, Hotel Astor ballroom.jpg
Fitxategi:Madrid 059.jpg|Cranach
Fitxategi:The Three Graces, from Pompeii.jpg|Ponpeiakoa
Fitxategi:Three Graces Forest Park.jpg
Fitxategi:Three graces Pradier Louvre LP5 01a.jpg|Louvren
Fitxategi:Three Graces Louvre Ma287.jpg|Louvren
Fitxategi:Jean-Baptiste Regnault - The Three Graces, 1793.jpg|Jean-Baptiste Regnault (1793)
Fitxategi:Louvre Cranach three graces 1531.jpg|Cranach (1531)
Fitxategi:Three Graces, Mosaic from Pompeii.jpg|Ponpeiako mosaikoa
Fitxategi:Jacob Matham - Drie gratiën, 1588.jpg|Jacob Matham (1588)
Fitxategi:The Three Graces - Frans Wouters.jpg|Frans Wouters
Fitxategi:The Three Graces in Cyrene Antiquity Museum.jpg|Cyrene
Fitxategi:Sandro Botticelli - Three Graces in Primavera (detail).jpg|Botticelli
Fitxategi:Sandro Botticelli - Three Graces in Primavera.jpg|Botticelli
Fitxategi:Botticelli-primavera.jpg|Botticelli

## Erreferentziak 
## Kanpo estekak 
* Hiru Graziak (Bideoa, 2019)